Document ID: /roh_data/filtered/fineweb-2-filterrobots_roh.jsonl.gz/32434

Il chantun n’evaluescha ussa tuttina betg sch’i dovra in curs per possessurs da chauns e zuar sin champ chantunal. Il Cussegl grond ha refusà in’incumbensa dal deputà Kenneth Danuser cun 54 cunter 51 vuschs (tar 3 abstenziuns).
Quai ch’è remartgabel: La regenza sezza fiss stada pronta da far ina tala evaluaziun. Deputadas e deputads han dentant fatg ina discussiun dad in'ura – ed han lura sbittà l’idea.
Enfin avant in onn stueva mintga possessur da chauns far in curs. Quest obligatori ha la Confederaziun dentant stritgà.
RR novitads 17:00